
Poznámky k vyplňování posudku:
1. U hodnocení jednotlivých kritérií použijte následující stupnici: A – splněno velmi kvalitně, výrazně překračuje požadavky; B – splněno kvalitně; C – splněno bez výhrad; D – splněno s menšími nedostatky; E – splněno, ale s výraznými nedostatky; F – nesplněno.
2. Pokud je jakékoliv kritérium ohodnoceno stupněm F, práce musí být celkově hodnocena jako nevyhovující, která nesplňuje kritéria pro obhajobu BP a nelze takovou práci doporučit k obhajobě.
3. Vedoucí BP se musí slovně vyjádřit ke každému hodnotícímu kritériu!

Hodnotící kritéria: 	Hodnocení
	1. Cíle a metody práce
	D
	Komentář se zaměří na: srozumitelnost formulace cílů práce a použitých metod zpracování práce; zhodnocení cílů práce v souladu s tématem práce; zvolené metody a postupy použité pro naplnění cílů práce. 

Hlavný cieľ práce je vypracovať podnikateľský plán kozmetického salónu v meste Prostějov. Vedľajší cieľ je zistiť uplatniteľnosť v praxi – špecifikoval by som ho inak, nakoľko nedokážeme, bez reálneho fungovania projektu, hodnotiť jeho uplatniteľnosť. Vedľajší cieľ práce by som definoval ako analýza konkurencie a zákazníckeho segmentu a pod.


	2. Teoretická část práce
	E
	Komentář se zaměří na: obsah kritické literární rešerše; vhodnost zvolených domácích a zahraničních zdrojů; způsob citování zdrojů adekvátním způsobem.

Teoretická časť má značné medzery. Kozmetický salón je služba. Preto postrádam špecifické podnikanie v tomto sektore (kapitola 1 sa venuje službám v 5 riadkoch). Študentka rozpisuje právne formy, ale nakoľko sa rozhodla pre živnosť, bez zváženia obchodných či osobných spoločností, ich predstavenie je preto zbytočné. Niektoré definície sú neúplné a trochu zavádzajúce, napr. kap. 2.1.2 pri koncesovanej živnosti. V kap. 3.1 je použitý takmer stále iba jeden zdroj. Detto 3.3 a ďalšie. Kap. 5 Finančný plán a financovanie projektu je skôr orientovaná na živnosti, než na obchodné a osobné spoločnosti – ak sú už spomenuté v predchádzajúcich častiach, tak by ďalšie časti teórie mali na ne nadväzovať a zaoberať sa nimi. Analýza rizík je popísaná veľmi vágne, aby sa nepovedalo, že o nej nebola ani zmienka. Chýbajú tu základné aspekty hodnotenia rizík a mnoho ďalšieho... Teoretickú časť hodnotím ako neúplnú a stručnú. 


	3. Praktická část práce – analýza
	E
	Komentář se zaměří na: využití poznatků z teorie, jejich vhodnost aplikace; dostatečný popis postupu aplikace metod práce; souhrnné zhodnocení současného stavu; dostatečnou podloženost závěrů analýz; náročnost sběru dat a jejich zpracování.

Študentka vykonala PEST analýzu, ktorá v mnohých častiach prezentuje obecné informácie, ktoré nie sú vztiahnuté k problematike podnikania v sektore kozmetických služieb. Pri Porterovej analýze konkurencie boli vybrané skúmané podniky na základe počtu recenzií a dochádzkovej vzdialenosti. Myslím si, že aj na základe výsledkov dotazníkového výskumu, by mohli byť zvolené ďalšie konkurenčné zariadenia, pretože zákazníci nemajú problém prejsť aj dlhšiu vzdialenosť pre kvalitne poskytnutú službu. Analýza rizík predstavuje letmý prelet identifikáciou základných aspektov, bez akéhokoľvek vyhodnotenia dopadu a závažnosti rizika pre podnik. Nehovoriac o tom, že pre daný podnik existujú mnohé ďalšie významné riziká. Dotazníkový výskum, realizovaný vo veľmi krátkom čase, slúži ako relatívne dobrý podklad k rozhodnutiam pre podnikateľský plán. Avšak mohol by byť detailnejší najmä v otázkach potenciálnych zákazníkov – to je výsledok nedostatku času.  




	4. Praktická část práce – řešící / návrhová / výzkumná
	E
	Komentář se zaměří na: návaznost řešící části práce na teorii a na výsledky analýz; podloženost návrhů odpovídajícími argumenty; splnění stanovených cílů. U BP s výzkumným zaměřením je nutno zaměřit se na diskuzi výsledků a jejich zhodnocení.

Podnikateľský plán založenia kozmetického salónu v Prstějově je zostavený pre potreby SZČO (forma podnikania). Prvá zarážajúca vec je zvolený odpovědný zástupce, poskytnutým prostredníctvom špecializovanej firmy na zaistenie týchto osôb. Akým spôsobom si je podnikateľ istý, že sa jedná o odborníka? Keďže študentka ďalej píše o 2 zamestnancoch, predpokladám, že to budú vyučené kozmetičky / kozmetici – prečo nemôže byť jedna z nich odpovědným zástupcem? Možno na rozbeh podnikania dobré, ale ak chcem podnikať v kozmetických službách a sám nemám dostatočnú kvalifikáciu, tak už mám „v rukáve“ minimálne jednu osobu, s ktorou toto podnikanie rozbehnem. Business model je zostavený veľmi povrchne. Niektoré zložky nekorešpondujú s obsahovou náplňou jednotlivých aspektov modelu. Z tejto podkapitoly nedokážem určiť, v čom bude tento salón iný ako ostatné už zabehnuté zariadenia a v čom je jeho jasná konkurenčná výhoda – prečo by ho mali zákazníci navštevovať. Cenník služieb postráda reálny základ – výpočet. Študentka informuje, že ceny stanovila na základe konkurencie a dotazníku. Sú však tieto ceny rentabilné pre podnik? Bez náznaku kalkulácie (aspoň neabsorbčnej) to nedokážeme určiť. Finančný plán má značné medzery. Tab. 2 – výdaje na zahájenie podnikania: cena odpovědného zástupcu nezodpovedá realite (viď príloha IV) – na akú dobu je počítaný odpovědný zástupca pre zahájenie podnikania. Osobne by som ho počítal ročnou sadzbou 26 380,-/ rok. Kozmetické lehátko je iba jedno – študentka uvažuje z 2 kozmetičkami, budú sa striedať, alebo budú pracovať paralelne? Ak paralelne, budú potrebné 2 ks. Mzda: myslíte si, že 26,5 tis. Kč (predpokladám brutto) je dostatočné pre kozmetičku? Názor, že začínajúci salón dá nižšiu nástupnú mzdu než stávajúca konkurencia, je lichý, pretože ak je nedostatok kozmetičiek v regióne, racionálne uvažujúci zamestnanec si vyberie to najlepšie ohodnotenie. Aká je však situácia v obore, neviem.  Študentka počíta so mzdou 2 kozmetičiek, ale nikde nevidím odmenu za jej vlastnú prácu. Tá ani v tab. 4 mesačné prevádzkové výdaje nie je uvedená, iba mesačné zálohy ZP a SP OSVČ. Zároveň táto tab. Neobsahuje 3 000,- mesačné náklady na reklamu soc. sieťach z tab. 3. Celkové mes. výdaje sú teda 94,2 tis. (1,1304 mil. / 12m). Salón má byť, podľa business plánu, v prevádzke 7 dní v týždni. Myslím si, že je to zbytočné. Pri 150 klientoch za mesiac by pripadalo 5 klientov na deň – má zmysel zamestnávať pre 5 osôb 2 kozmetičky? K tab. 8 výsledok hospodárenia mám značné výhrady. Študentka sa nezamýšľa nad porovnaním paušálneho výdaju a daňovej evidencie. Pri porovnaní tab. 4 a 6 je jasné, že v prvom roku salón dosiahne stratu 29,6 tis. (bez započítania podnikateľskej odmeny pre OSVČ – diskutabilné, z čoho bude autorka projektu žiť; a bez zohľadnenia reálnych nákladov jednotlivých kozmetických výkonov), keď v tab. 8 je vypočítaný čistý zisk 355 tis. Kč. Predikcia zisku pre rok nasledujúci je pre hodnotenie úspešnosti projektu, za mňa, irelevantná. Na základe vyššie uvedených nedostatkov hodnotím podnikateľský plán za neúspešný, čo nekoreluje s názorom autorky, ktorá ho, práve naopak, považuje za úspešný. 


	5. Formální úroveň práce
	C
	Komentář se zaměří na: logickou provázanost textu práce; použití správné terminologie; použití předepsané normy citování zdrojů; odpovídající jazykovou a grafickou úroveň. 

Po formálnej stránke je práca v poriadku a na priemernej úrovni. Štruktúra práce, aj šablóna, je dodržaná. Citácie v texte sú v poriadku.




	Závěrečné hodnocení BP*
	E
	[bookmark: _Hlk98164743]Takto zostavený podnikateľský plán kozmetického salónu v meste Prostějov je, podľa môjho názoru, nerealizovateľný. Má mnoho nedostatkov, vysvetlených vyššie. Študentka prácu, resp. jej vybrané časti, konzultovala v podstate 3x, finálnu prácu som nevidel, pretože nekompletnú prácu bez finančného plánu, s neúplným business modelom a ďalších dôležitých aspektov som dostal pred finálnym odovzdaním 4. 8. 2023, konkrétne 31. 7. 2023 (odhadujem hotových tak max. 65% práce). Z tohoto dôvodu práca vyzerá tak ako vyzerá. Keby študentka prácu konzultovala častejšie, nebol by som taký kritický a výsledok by bol niekde inde... Dokument je ukážkou podcenenej prípravy záverečnej kvalifikačnej práce. Nakoľko sa jedná o reparátnu prácu, v porovnaní s prvou verziou (neobhájenou) sú tu zmeny k lepšiemu, čo výrazne ovplyvnilo záverečné hodnotenie práce. Napriek tomu sa jedná o podpriemernú prácu, spracovanú na základnej úrovni, so značnými nedostatkami v aplikácii základných podnikovo-hospodárskych metód, vyžadujúcich obligatórnu znalosť študenta ekonomickej vysokej školy. Žiadam komisiu, aby zvážila hodnotenie práce na základe prezentácie, zodpovedaní otázok a celkového dojmu z práce. 



* Výsledná známka není aritmetickým průměrem jednotlivých kritérií hodnocení práce.

Otázky k obhajobě:
1. Prečo je odpovědný zástupce zvolený prostredníctvom externej agentúry a nie jedným zo zamestnancov, ktorý by mal mať patričné vzdelanie? 
2. Prečo ste nepočítali so svojou odmenou ako „vlastník“ zariadenia? 
3. Myslíte si, že je vhodné mať otvorené 7 dni v týždni (30 dní / mesiac) a zamestnávať 2 kozmetičky na plný pracovný úväzok? 
4. Ďalšie doplňujúce otázky sú položené v komentároch viď vyššie v 4. časti posudku. 


Práce splňuje kritéria pro obhajobu BP. Práci doporučuji k obhajobě. 

BP byla podrobena kontrole ke zjištění původnosti práce v IS STAG. Na základě výsledků této kontroly bylo zjištěno, že práce není plagiát.

